અમેરિકી પ્રમુખ ડોનાલ્ડ ટ્રમ્પે ભારત અને ચીન જેવા વિકાસશીલ અર્થતંત્રોને અમેરિકા દ્વારા અપાતી સબસિડીઓ અટકાવી દેવાની ધમકી ઉચ્ચારી છે. તેમણે જણાવ્યું હતું કે, હું અમેરિકાને વિકસિત નહીં પરંતુ વિકાસશીલ દેશ જ માનું છું. હું ઇચ્છું છું કે, અમેરિકા વિશ્વનો સૌથી ઝડપથી વિકાસ પામતો દેશ બને. આ માટે હું ભારત અને ચીન જેવા ઊભરતા અર્થતંત્રોને અપાતી સબસિડીઓ અટકાવી દેવા માગું છું. ટ્રમ્પે જણાવ્યું હતું કે, ભારત, ચીન પોતાને વિકાસશીલ દેશો કહેવડાવવીને સબસિડીઓ મેળવી રહ્યાં છે. આપણે તેમને નાણાં આપવા પડે છે આ ખરેખર એક ગાંડપણ છે.